NaiveNeuron/SloPal huggingface dataset:
V. Veteška, podpredseda NR SR: (2005-05-17):
D. Bollová, poslankyňa: Ďakujem pekne. Pán poslanec Novotný, ja si tiež myslím, že reforma nie je permanentný proces. Každá reforma sa raz začne, ale sa aj skončí. Všetko sa raz skončí. Chcem vecne poznamenať, že pri prerokúvaní týchto zákonov na jeseň vládna koalícia dostala od opozície množstvo upozornení na nedostatky, lenže vtedy ste opozíciu absolútne nerešpektovali a nepočúvali. Napríklad, viete koľko ľudí bolo poškodených tým, že sa preveruje stupeň invalidity? Viete, koľko ľudí je rozčúlených pri reformách, že lieky sú drahšie, že lekárska starostlivosť sa platí tam i tam, a teraz to budeme naprávať, budeme robiť rôzne úľavy, rôzne výpomoci a podobne. Samozrejme, že nezostáva nám nič iné, už keď zoberieme človeku sto korún, je to zle, a keď mu potom päť pridáme, no, tak nemôžeme iné, ako zahlasovať za tých päť korún, ale myslím si, že to nie je správne. Ak sa pripravuje zákon z dielne vlády, ja si myslím, že je dostatok ľudí, odborníkov na ministerstve, môžu si urobiť dostatok času na to, aby zákon pripravili čo najlepšie. Ja nehovorím, že bezchybne, ale čo najlepšie. A tieto návrhy i tie, ktoré sme už počuli, tomu nenasvedčujú, že to bolo tak. Takže márne je vaše ospravedlňovanie teraz. Zoberme to akože úprimne, dobre to myslíte. V poriadku, lenže v budúcnosti pamätajte na tento moment, že ste sa tu museli pred parlamentom ospravedlňovať za to, že sa čosi urobilo zle. Snažte sa to urobiť druhýkrát lepšie. Ďakujem.
Laššáková, Jana, podpredsedníčka NR SR (2014-01-28):
Nech sa páči, pán poslanec Hlina.
Jurinová, Erika, podpredsedníčka NR SR (2012-09-20):
Ďakujem pánovi predkladateľovi. Dávam slovo spravodajcovi, ktorého určil navrhnutý gestorský výbor pre pôdohospodárstvo a životné prostredie, poslancovi Róbertovi Pucimu.
Hrnčiar, Andrej, podpredseda NR SR (2017-10-19):
Prosím, prezentujme sa a hlasujme. (Hlasovanie.) Prítomných 135, za 47, proti 26, zdržalo sa 62. Konštatujem, že návrh schválený nebol.
Zmajkovičová, Renáta, podpredsedníčka NR SR (2012-10-16):
Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce prihlásiť do rozpravy niekto ústne. Nie je tomu tak, ukončujem možnosť prihlásiť sa do rozpravy ústne a vyhlasujem všeobecnú rozpravu za skončenú. Pán minister zrejme už nechce vystúpiť. Ani pán spravodajca. Prerušujem rokovanie o tomto bode programu. A pokračujeme druhým čítaním o vládnom návrhu zákona, ktorý sa mení a dopĺňa zákon č. 217/2003 Z. z. o podmienkach uvedenia biocídnych výrobkov na trh a o zmene a doplnení niektorých zákonov v znení neskorších predpisov . Vládny návrh zákona je pod tlačou 166, spoločná správa výborov má tlač 166a. Poprosím, pán minister, nech sa páči, aby ste odôvodnili návrh zákona.
Paška, Pavol, predseda NR SR (2013-01-31):
(Hlasovanie.) 142 prítomných, 96 za, 45 sa zdržalo, 1 nehlasoval. Návrh sme schválili.
B. Bugár, podpredseda NR SR: (2003-12-03):
I. Hamarčák, poslanec: Áno, s odporúčaním gestorského výboru schváliť ich.
Jakab, Elemér, poslanec NR SR (2018-02-01):
Pán predsedajúci, prosím, dajte hlasovať o prvom pozmeňujúcom návrhu pána poslanca Martina Fecka.
Tomáš, Erik, poslanec NR SR (2020-10-20):
No, pán kolega, nejak ste začali naozaj tak moralizovať na úvod toho svojho slova a som to pochopil trochu ináč, a nieže len upozorňujete na to, aby sme nekonšpirovali v pléne alebo aby niektorí tí príčetnejší si na to dávali pozor, ale ja som to pochopil tak, že teda vám prekáža tá neslušnosť v niektorých vyjadreniach. Aj mne, pán poslanec, len chcem vám pripomenúť, že bol to váš pán premiér, ktorý okrem iného tu v tomto pléne hovoril o mydlení barana, a všetci ste mu tlieskali, koaliční poslanci. Čiže keď už, tak si to, pozametajte si pod vlastným prahom a pozrite sa do zrkadla a potom začnite hovoriť o nejakej slušnosti. A to už, pán Kremský, vám nepripomínam ani predchádzajúce volebné obdobie, myslím, že ste tu neboli, čo pán súčasný premiér predvádzal v tomto pléne. A teraz k veci. Vy hovoríte, že my si dovolíme žiadať pána ministra o stiahnutie tohto zákona v zmysle, že čo si to dovoľujeme, tak aj vám chcem, pán Kremský, pripomenúť, že pán minister Krajniak hlasoval za ten automat. Takže neviem, čo je na tom, že mu to pripomíname. Po ďalšie. Opäť vyťahujete tú istú mantru, ktorú spomínajú vždy pravicoví politici, že zvyšovanie minimálnej mzdy sa bude znižovať alebo zvyšovať nezamestnanosť a znižovať zamestnanosť a dokonca tu pozabíjame tých ľudí v regiónoch a, a fabriky padnú a podobne. Tak keď rád hovoríte o faktoch, tak si pozrite za posledné roky, ako to bolo, že čím viac sa zvyšovala minimálna mzda, a tým, tým viac sa zvyšovala aj zamestnanosť. Nehovorím, že to má priamy súvis, ale určite nemá priamy súvis a všetci to už potvrdili vrátane týchto faktov, že, že zvyšovanie minimálnej mzdy nemá vplyv na prepúšťanie ani nič podobné, tak keď rád hovoríte o faktoch, tak hovorte presným jazykom. Ak niekto bude teraz prepúšťať ľudí, tak len kvôli vašej slabej finančnej pomoci, pretože tá je naozaj až... (Prerušenie vystúpenia časomerom.)
Vančo, Branislav, poslanec NR SR (2024-02-08):
Ďakujem za vaše vystúpenie, pán kolega Hlina. Upozornili ste alebo teda venovali ste sa tomu problému, ktorý unikol mnohým ľuďom, neunikol kolegyni Števulovej a je to cynické, že minister spravodlivosti, spravodlivosti vie o tom, že je tu takáto vec a nemihne ani brvou. Nechá hlasovať 78, 77 poslancov koalície za skrátenie premlčacej doby znásilnenia a je to brutálna vec. Ja som presvedčený, že väčšina ľudí, absolvovali sme pred, posledných osem hodín vyše 400 hlasovaní, väčšina ľudí nevedela v tomto pléne, o čom sa hlasuje, pretože nebolo pripravené, nedostali sme čas na to, aby sme si pozreli, nedostali sme, neboli ani vytlačené pozmeňovacie návrhy všetky pre všetkých poslancov, aby si ich mohli pozrieť. Nebol vyhradený čas. V normálnej krajine s normálnou vládou a koalíciou by sme dostali tri dni na to, aby sme sa pripravili na takéto hlasovanie. Áno, aj v Európskom parlamente sú hlasovania, kde to ide jedno za druhým a je toho veľa a hlasuje sa hodiny, ale dbá sa na tú prípravu, aby tí poslanci a poslankyne vedeli, o čom hlasujú. A tu ste zahlasovali za skrátenie premlčacích dôb za znásilnenie. Ja nerozumiem tomu, ako ste to mohli urobiť. A prečo ste to urobili? Vám už na ničom nezáleží?
Gašpar, Tibor, poslanec NR SR (2024-02-08):
Budeme hlasovať o bode 81 pozmeňujúceho návrhu poslanca Galka.
Grendel, Gábor, podpredseda NR SR (2021-11-11):
Pani poslankyňa Kozelová.
Števulová, Zuzana, poslankyňa NR SR (2024-01-08):
Vďaka. Ďakujem, kolegovia, kolegyne, za vaše reakcie. A ja keďže som ešte v tej rozprave nestihla povedať, tak len doplním, že okrem tých rozsudkov ESĽP, ktoré sú spomínané v dôvodovej správe, mne ešte napadlo, že možno teda som si to zle pozerala, a tak ešte si pozriem aj to, že nad akými rozsudkami má ESĽP stále dohľad vo vzťahu vlastne k Slovenskej republike, že či tam náhodou nie je nejaký ešte nevykonaný rozsudok, z ktorého by teda táto vláda mohla to, tieto zmeny v skrátenom legislatívnom konaní odôvodňovať. No a prekvapko nie je. ESĽP momentálne má pod dohľadom výkon rozsudkov RR a RD, ktoré boli finálne v roku 2020 v decembri. To je práve to neprimerané použitie policajnej sily proti Rómom, neúčinné vyšetrovanie, absencia riadneho prešetrenia diskriminačnej pohnútky pri plánovaní tejto policajnej operácie, čo sa udialo ešte za pána vtedajšieho ministra vnútra Kaliňáka. Potom je to vlastne prípad Maxián a Maxiánová, ktorý sa ťahá od roku 2012, kedy bol finálny rozsudok ESĽP. Tam ide o neprimeranú dĺžku civilného konania. Prípad Ivan, finálny z roku 2015, kde ide o účinný opravný prostriedok a jeho absenciu, a Javor a Javorová, ktorý sa tiež ťahá od finálneho rozsudku z roku 2016 a týka sa práve práv obetí trestných činov a ich vlastne občianskych nárokov na odškodnenie. Toto sú rozsudky, nad ktorými má dohľad ESĽP už dlhé roky, neboli vykonané dostatočne Slovenskou republikou, a týmito, keby sa odôvodňovali nejaké návrhy, tak by som nič nepovedala, ale teda ani tu som nič nenašla k ÚŠP alebo k znižovaniu trestov za majetkové trestné činy. Takže ešte raz ďakujem za vašu, vaše odborné pripomienky a za možnosť vystúpiť v rozprave. Dúfajme, že si vypočujeme aj ministra.
Chren, Martin, poslanec NR SR (2013-09-18):
Ďakujem veľmi pekne. Tiež chcem oceniť odbornosť príspevku a doplniť dva body. Možno pre korektnosť diskusie v tých odborných nuansách by si ich možno aj tak nikto nevšimol, avšak mali by v odbornej diskusii zaznieť. Prvým faktom je fakt, že akákoľvek vláda v priebehu minulého roka musela vykonať prevod aktív tranzitného plynovodu z matky SPP do spoločnosti Eustream, pretože to prikazujú európske nariadenia. Ak by sa to nestalo, Eustream by nemohol dostať od Európskej komisie certifikáciu a tento rok by sme ho doslova museli zavrieť, pretože by nemal oprávnenie prenášať plyn z jedného konca Slovenska na druhý, nemohol by ďalej podnikať bez toho, aby tento krok urobil. Je to, bohužiaľ, cena, ktorú platíme za unbundling, ktorý prichádza v rámci tzv. tretieho balíka. A druhá, druhý fakt, druhá dôležitá informácia je, že napriek tej pamätnej tlačovke Roberta Fica dva dni pred voľbami a kde obvinil teda z pokusu o krádež rúry napriek tomu, že ani ministerstvo hospodárstva, ani FNM nevydali takýto súhlas, že existovalo dokonca uznesenie vlády, ktoré tomu bránilo, napriek tomu, ak by sa aj tento prevod vykonal, ktorý sa vtedy nevykonal a nebol k nemu daný súhlas, stále by podľa platnej Akcionárskej zmluvy tranzitný plynovod predstavoval tzv. podstatné aktíva tranzitného plynovodu a stále by pre akékoľvek nakladanie s ním, aj keby bol už v majetku dcérskej spoločnosti Eustream, bol potrebný súhlas Dozornej rady v rámci schvaľovania strategického plánu. Čiže ten spôsob, ktorý v tom čase odsúhlasilo predstavenstvo SPP, aj podľa právnych stanovísk neovplyvňoval v zásadnej miere vplyv štátu a dosah štátu na nakladanie s podstatnými aktívami tranzitného plynovodu.
Vašečka, Richard, poslanec NR SR (2017-09-08):
Ďakujem. Takže nie je pravda, že my nechceme. Naopak, my chceme, aby sa stavali takéto diaľnice, infraštruktúra, ale žiadam vás, aby ste to nepoužívali ako kampaň. Pozor, ja nenamietam voči tomu, že sa robí kampaň. Nakoniec kampaň sama o sebe nie je nič zlého. Veď treba odprezentovať svoje zámery, svoje plány, svoje túžby, len to netreba robiť len pred voľbami a netreba sa tváriť, že teda my by sme tak chceli. Viete, pánov, ktorých som vymenoval, tak sú zároveň poslancami Národnej rady a sú súčasťou vládnej koalície a boli aj v minulých obdobiach súčasťou vládnej koalície. Podporovali ju tuto v parlamente. Jeden z nich bol dokonca minister prvej Ficovej vlády. Ťažko sa vyvlečiete z toho, že vy teraz by ste tak chceli a nemohli ste. Mohli ste. V minulom volebnom období mal SMER – SD, niektorí si nepamätajú, 83 poslancov v parlamente. Samotný SMER vládol. Nikto im nebránil. Nikto im nebránil stavať, hospodárstvo tiež rástlo. Ja som presvedčený, že ľudia to vidia, že takáto lacná kampaň, lacná marketingovo, neprejde. A musím vám povedať, že aj ľudia, s ktorými sa stretávam, to vidia a som až prekvapený, že ak sa rozprávam s mojimi voličmi, s ľuďmi aj z odbornej verejnosti, tak je 100 %, absolútne bez výnimky stopercentný názor, že nie, že to nemáme podporiť v žiadnom prípade a aj z tých dôvodov, ktoré som uviedol, aj z ohľadu na voličov, aj z ohľadu na dobro Slovenska toto vyhlásenie nepodporím. Ďakujem. (Potlesk.)
Remišová, Veronika, poslankyňa NR SR (2018-03-26):
Pán poslanec Fecko... (Reakcie z pléna.) Prosím vás, neprerušujte ma. Ja chápem, že táto vládna koalícia by to chcela mať čím skôr z krku a pokladá to za veľkú formalitu. Dôsledkom toho je aj programové, staré programové vyhlásenie, ktoré nám poslali do parlamentu, kde v prvej verzii dokonca ani nevymazali neaktuálne veci, ako je branno-
-bezpečnostná stratégia v roku 2017, ktorú budú predkladať do parlamentu, alebo napríklad predsedníctvo, o ktoré sa budú usilovať v roku 2016. Samozrejme, že je úplne legitímne, že hovoríte o zlyhaniach, zlyhaniach tejto vlády v rezorte pôdohospodárstva, keďže na poste pôdohospodárstva je tá istá ministerka, ktorá bola, ktorá bola v prvej vláde, a vidíme, že tie zlyhania sú obrovské najmä teraz, keď tu máme eurofondové škandály, keď eurokomisár pre rozpočet Oettinger hovorí o tom, že je veľké podozrenie, že eurofondy v pôdohospodárstve boli zneužité na kriminálne ciele, čo je veľmi závažné obvinenie, ktoré tu máme. Preto je namieste pri programovom vyhlásení vlády, ktoré absolútne nereflektuje na súčasný stav, ktoré nehovorí o tom, ako bude riešiť problémy, ktoré sú v tomto rezorte pôdohospodárstva, tak je veľmi dobré, že ste tieto problémy pomenovali a že ste o nich hovorili. A naozaj podpredseda nemá žiadne právo vás pri tomto prerušovať.
B. Bugár, podpredseda NR SR: (2003-07-02):
(Prerušenie rokovania o 9.36 hodine.) (Pokračovanie rokovania o 9.50 hodine.)
Jurinová, Erika, podpredsedníčka NR SR (2014-09-18):
Ďakujem, pán minister. Dávam slovo pánovi poslancovi Mikulášovi Hubovi, aby sa vyjadril v rozprave k odpovediam na interpelácie.
Pčolinský, Peter, podpredseda NR SR (2022-11-29):
S reakciou na faktické pán poslanec Kyselica, si nevie pomôcť, nech sa páči.
Pellegrini, Peter, podpredseda NR SR (2024-02-08):
Najprv musím, už je tu, pani poslankyňa, dala, signalizovala námietku, takže najprv dáme hlasovať o námietke pani poslankyne Remišovej. (Hlasovanie.) Prítomných 139, za 61, proti 77, zdržal sa 1 poslanec. Námietke sme nevyhoveli, nech sa páči.
Grendel, Gábor, podpredseda NR SR (2023-02-07):
S reakciou na faktickú poznámku pán poslanec Ledecký.
Paška, Pavol, predseda NR SR (2012-08-08):
Pán Poliačik do rozpravy, nech sa páči.
Radošovský, Marián, poslanec NR SR (2010-10-21):
Ďakujem pekne za slovo. Škoda, všetci sme očakávali vo VÚC-kach, že za minulé obdobie príde impulz, ktorý dá jasne VÚC-kam najavo, že už nerobte ďalšie zmluvy so SAD-kami a tým pádom šetrite. Nestalo sa, žiaľbohu, a na základe len jednej VÚC-ky nitrianskej predpokladám, že tak to vychádza v slovenských korunách 3 mld. Korún, odchádza zbytočne preč na takéto výkony vo verejnom záujme. To znamená, že VÚC-ky urobili dlhodobé zmluvy so SAD-kami. To je chyba. Odložili medzinárodný tender. My sme odložili najmenej v Nitre, ale všetky ostatné odložili na veľmi dlhú dobu. To znamená, že toto je zakonzervované na 6 až 8 rokov. To je jedna vec. Druhá vec harmonizácia. Ja tomu hovorím integrátor. Nie som až taký odborník ako vy, ale integrátor v prvom rade musí zadefinovať ministerstvo, musí zadefinovať štát, musí zadefinovať zákon ako, lebo integrátor je veľmi dobrá vec. Všade sa to okolo nás deje, ale my na to nie sme pripravení. A VÚC-ky už vôbec nie sú pripravené na to, aby prevzali ešte ďalšiu službu, a to sú trate nižšieho rázu u železníc. Jednoducho to bude, to si neviem predstaviť pri ich finančných zdrojoch.
Žiak, Miroslav, poslanec NR SR (2021-02-03):
To bola citácia od učiteľa z Prievidze. Ďakujem veľmi pekne.
Kočiš, Eduard, poslanec NR SR (2020-11-12):
Ďakujem za slovo, pán predsedajúci. Marian, veľmi pekne si zhodnotil celú situáciu, do ktorej nás nezodpovedné konanie vlády a najmä vládnych poslancov dostalo. Jednoducho budeme tuná testovať občanov Slovenskej republiky až do momentu, až do tej chvíle, kedy sa neminie aj posledný antigénový test. To je jednoducho holý fakt, či si to nazveme plošným testovaním, komunitným testovaním alebo testovaním v nejakých skupinkách, väčších celkov, je absolútne jedno. Pretože k tomu určite dôjde. A po celoplošnom, skupinovom, komunitnom testovaní bude nasledovať tvrdé zatvorenie ekonomiky, pretože pán premiér sa postaví pred mikrofón v rámci tlačovej konferencie a povie: „Žiaľ, tento pokus nám nevyšiel, experiment sa nám nevydaril, musíme zatvoriť ekonomiku na Slovensku.“ Ja sa potom opýtam, čo budeme robiť ďalej. Na Slovensku už figuruje takýto vtip, ktorý ani nemôžem nazvať vtipom. Jednoducho manžel sa pýta manželky: „Idem na poštu.“ A ona sa ho opýta: „A máš občiansky preukaz?“ A on sa jej pýta: „Ten modrý či ten klasický?“ Jednoducho z modrého papierika ste urobili doklad, bez ktorého sa normálny, zdravý človek nepohne. Vytvorili sme tu tri skupinky ľudí. Ľudí, ktorí sa dali testovať dobrovoľne, mali o to záujem, ľudí nedobrovoľne testovaných a ľudí testovaných kvôli práci. Čiže rozdelili sme Slovensko na tri sektory. Zabudli ste povedať, poprosiť dôchodcov nad 65 rokov, že, vážení dôchodcovia, nechoďte sa testovať, o to ich žiadal aj pán premiér, ale zabudol im povedať, na poštu sa nedostanete, nebudete si môcť vybrať svoj dôchodok, nebudeme si môcť zaplatiť šeky cez inkasu, cez platbu inkaso. Čo ďalej? Toto je realita, do ktorej nás tento blázon dostal, a v tichosti mu to trpíte, v tichosti ho podporujete, ja vás z ničoho neobviňujem, len, prosím vás pekne, prestaňte veriť jednému chorému človeku. Ďakujem pekne.
Žiga, Peter, podpredseda NR SR (2024-10-23):
Prezentujme sa a hlasujme. (Hlasovanie.) 136 prítomných, 78 za, 10 proti, 48 sa zdržalo. Konštatujem, že sme schválili vládny návrh zákona o Fonde na podporu cestovného ruchu. Teraz prosím spoločného spravodajcu z výboru pre hospodárske záležitosti poslanca Justína Sedláka, aby uviedol hlasovanie v druhom čítaní o vládnom návrhu zákona, ktorým sa mení a dopĺňa zákon č. 513/2009 o dráhach, tlač 377, bod 97 programu. Nech sa páči, pán spravodajca, uvádzajte zákon. (Hlasovanie o vládnom návrhu zákona, ktorým sa mení a dopĺňa zákon č. 513/2009 Z. z. o dráhach a o zmene a doplnení niektorých zákonov neskorších predpisov a ktorým sa menia a dopĺňajú niektoré zákony , tlač 377.)
Bugár, Béla, podpredseda NR SR (2019-09-18):
Už som dal, nech sa páči, prezentujme sa a hlasujme. (Hlasovanie.) Prítomných 141, za 87, zdržalo sa 54 poslancov. Konštatujem, že návrh sme schválili. Nech sa páči.
P. Paška, predseda NR SR: (2009-02-11):
Túto časť bodu 7 sme schválili.
Pavlovičová, Svetlana, poslankyňa NR SR (2015-11-18):
Ďakujem veľmi pekne. Kvôli záznamu, pán predseda, hlasovanie č. 187, parlamentná tlač 1731, zariadenie ma vykázalo, že som nehlasovala, avšak hlasovala som za. Ďakujem.
Hrnčiar, Andrej, podpredseda NR SR (2016-10-21):
Pán poslanec Matovič.
Fronc, Martin, poslanec NR SR (2010-09-08):
Ďakujem pekne, pán predsedajúci. Pán kolega Jarjabek, povedali ste, že si myslíte, že úlohou tohto parlamentu je prijímanie dobrých zákonov a diskutovanie o nich, no ja by som to podpísal a by som sa s vami stotožnil. Ale musím povedať, že tieto slová mi v tejto chvíli zaznievajú neúprimne a farizejsky, pretože celé volebné obdobie, minulé, sme podávali desiatky zákonov, ktoré vy ste jednoducho len preto, že boli opozičné, hneď pri prvom čítaní hodili arogantne do koša, bez akejkoľvek diskusie, bez schopnosti prijať čo len jeden jediný. Takže nie je dobré to hovoriť, ak sa domnievate, že my, ktorí tu sedíme, sme stratili pamäť. Ďakujem.
Janiš, Stanislav, poslanec NR SR (2010-08-05):
Ďakujem za slovo, pán podpredseda. Tak krátko by sa dalo charakterizovať vystúpenie pána ministra ako priama reč, jasná reč. Reč ministra, pre ktorého je úplne jasné, že rezort sociálnych vecí a rezort hospodárstva je prepojený, že ak bude fungovať hospodárstvo, tak bude viac zamestnaných, viac príjmov do Sociálnej poisťovne a menej nákladov na výdavky na nezamestnanosť. A keď bude viac peňazí v Sociálnej poisťovni, bude viac peňazí na adresnú sociálnu politiku. Na adresnú sociálnu politiku pre ľudí, ktorí sú na sociálnu pomoc štátu objektívne odkázaní. Bohužiaľ, pani exministerka a celý SMER toto ešte stále nepochopili a zamestnávateľov stále považujú za triedneho nepriateľa ľudu.
V. Veteška, podpredseda NR SR: (2003-04-10):
Vážené dámy poslankyne, vážení páni poslanci, ešte raz opakujem program. Teraz nasleduje obedňajšia prestávka, o 14.00 hodine bude hodina otázok a potom pokračujeme v rozprave k tomuto bodu programu. Ďakujem a želám dobrú chuť. Vyhlasujem obedňajšiu prestávku. (Prerušenie rokovania o 12.05 hodine.) 10. schôdze Národnej rady Slovenskej republiky 10. apríla 2003 o 14.01 hodine
Jurinová, Erika, podpredsedníčka NR SR (2013-06-20):
Vážené panie poslankyne, vážení páni poslanci, pokračujeme v rokovaní tretieho dňa 21. schôdze Národnej rady Slovenskej republiky v prerušenej rozprave v prvom čítaní o vládnom návrhu zákona, ktorým sa mení a dopĺňa Exekučný poriadok, tlač 550. Prosím pána ministra Tomáša Boreca, aby zaujal miesto určené pre navrhovateľov, a predsedu ústavnoprávneho výboru poslanca Roberta Madeja, aby zaujal miesto určené pre spravodajcov. Zároveň dávam slovo ústne prihlásenému pánovi poslancovi Dušanovi Muňkovi. Ešte poprosím pána ministra a pána spravodajcu, aby zaujali svoje miesta. Nech sa páči, už sú tu, pán poslanec, máte slovo.
Matovič, Igor, poslanec NR SR (2017-02-14):
Je to oficiálna príloha.... (Povedané súbežne s predsedajúcim.)
V. Veteška, podpredseda NR SR: (2007-05-10):
(Prezentácia.) Prítomných 83. Konštatujem, že budeme hlasovať. Prosím, uveďte hlasovanie ešte raz, pán poslanec Devínsky.
Pročko, Jozef, poslanec NR SR (2024-01-10):
Pán poslanec, hovorili ste o tom, že naozaj Slovensko dostane aj finančný postih, ale to tých ľudí nezaujíma, pretože oni jednoducho aj teraz, a je to, reagujem na vašu, na vašu rozpravu, aj teraz je to zrejmé, že oni si dávajú na svoje, teda na miesta, ktoré môžu obsadiť, svojich známych, príbuzných, oni to neriadia a neobsadzujú odborne. Veď aj, veď teraz by tu mal sedieť napr. Susko, celý čas by tu mal sedieť Susko a počúvať naše pripomienky. Ale on posiela sem svojich kolegov a keď sa na jedného či druhého pozrete, veď tu sedel Blanár, ktorý, ktorý má za, za ušami. Teraz tu sedí Taraba, ktorý dosadzuje všade svojich straníckych príslušných, poslušných členov. To je čistá katastrofa. Životné prostredie je, sa na Slovensku stáva, stáva úplne neodborne obsadzovanou záležitosťou. To, čo predvádza aj Taraba, je čistá katastrofa. Veď pá... pre, keď si predstavíte... (Prerušenie vystúpenia predsedajúcim.)
Blaha, Ľuboš, poslanec NR SR (2014-11-08):
Pán predseda parlamentu, vystihli ste podstatu tohto celého. Pán Lipšic sa tu snaží už niekoľko hodín vytvárať ilúziu o prepojení Penty a SMER-u. A tu bolo úplne jasne dokázané, že v Belize žiadna slovenská Penta nefiguruje. Pán Lipšic, len kvôli názvu vy nemôžete obviňovať SMER z toho, že je prepojený s Pentou. Ani Pentagon nie je prepojený s Pentou, lebo má v názve Penta. Pán kolega Lipšic, vy si konečne uvedomte, že ste obvinili nevinných ľudí. Nevinných ľudí, nás 83 a všetkých členov SMER-u na Slovensku. Vy sa ospravedlňte. Vy ste nás krivo obvinili. Bohapusto ste klamali! Toto nie je sranda, pán kolega Lipšic. Toto nie je sranda. Vy tu ničíte životy ľudí. Vy ničíte životy našich rodín. Vy nás krivo obviňujete z vecí, z páchania vecí, ktoré sú naozaj nechutné, obludné. Vy si myslíte, že to je naozaj žart, že to je politika len tak, že si poviem, čo chcem. Vy ste nás obvinili z takých svinstiev, že ste absolútnym podvodníkom. A ja som zdesený z toho, že vy nechápete ten ľudský rozmer. Ľudský rozmer, že... (Reakcia z pléna. Prerušenie vystúpenia predsedajúcou.)
Podmanický, Ján, poslanec NR SR (2011-05-24):
Ďakujem pekne. Pán poslanec, najskôr v slovenčine to nepoznáme, lebo nie je Ján Ježiš Kristus, ale pán Ježiš Kristus, ale možno to bolo len nejaké prerieknutie, možno ste mali preklep a ste to len bezducho prečítali. Ale teraz k tomu, čo ste hovorili, pán poslanec. Povedali ste napr., že opozícia mala dostatok možností na predkladanie návrhov a doplnení v prvom čítaní. Pán poslanec, ste už desať mesiacov poslancom Národnej rady a minimálne to by ste mohli vedieť, že v prvom čítaní sa doplňujúce ani pozmeňujúce návrhy nepredkladajú. Prvé čítanie slúži na rozhodnutie, či parlament v danej téme pokračovať v druhom čítaní bude alebo nie, a až v druhom čítaní je možné nejaké zmeny zákonov predkladať. Takže to je omyl číslo dva. Hovorili ste o hysterických reakciách opozície a o tom, že zneužíva opozícia priestor. Pán poslanec, ako si vy dovoľujete normálnu diskusiu, ktorá v tomto parlamente prebieha, ja si myslím, že diskutujeme zatiaľ normálne bez ohľadu na to, aký máme obsahový názor na vec, ale zatiaľ diskutujeme naozaj normálne a korektne, tak nenazývajte názor druhého človeka hysterickou reakciou. Jednoducho je to nevhodné a vôbec sa to nehodí k vám, ktorý vystúpite možno raz za pol roka a hneď chcete kádrovať iný názor. Napokon, pán poslanec, ak hovoríme o rozdúchavaní napätia. My sme túto tému neotvorili, vy ste otvorili túto tému. A ak chcete tomu napätiu predísť, tak stiahnite tento kontroverzný maďarizačný návrh zákona a bude po napätí v slovenskom parlamente.
S. Janiš, poslanec: (2009-06-16):
A na margo tých našich nášľapných mín. Tak ja vám poviem jednu veľkú, obrovskú. Nechali sme vám v rozpočte navyše oproti nám, čo sme my mali, ekonomiku plus 150 miliárd ročne. Plus 150 miliárd ročne. Netrepte, prosím vás pekne o privatizácii, to nie je príjem štátneho rozpočtu. To si pozrite a vravím, že tomu, čo vravíte nerozumiete, takže neviete, o čo kráča. No a na margo predsedu výboru pána Urbániho. Mám odvahu o tom rozprávať preto, lebo je to pravda. To, čo som povedal, je pravda. To, že ženiete verejné financie Slovenska do obrovského rizika po skúsenostiach, ktoré máte s Európskou úniou a s listami z Európskej únie, je to obrovské riziko. To, že tri roky nič nerobíte, je tiež pravda. Ja nespochybňujem cieľ výstavby diaľnic, ten je v poriadku. Ale cesta, po ktorej ste sa vy dali, pán Urbáni, tá nie je v poriadku. A mňa mrzí jedno, že vy ako predseda výboru, eurovýboru, pán Urbáni, váš výbor je takisto impotentný pri tlaku na vládu, aby čerpala európske peniaze. Váš trojročný výtlak je čerpanie 0,0, pán Urbáni. A ste šéfom eurovýboru, do ktorého dokonca chodí aj predseda vlády. Takže treba dať na stôl iba fakty a pamätať si všetko. Nielen čiastkové a hlavne rozprávať o tom, čomu trošku rozumieme a vieme, kde je sever. Ak nevieme, kde je sever, potom tu pokojne môžu vo faktických  trieskať všelijaké tri bodky.
Dubovcová, Jana, poslankyňa NR SR (2011-02-04):
Ja by som rada reagovala na to, čo považujem za faktické. Čo bolo povedané v pripomienkach koaličných poslancov, nie na osobné invektívy, ktoré voči mne vedú. Ja som konštatovala vo svojom príhovore v rozprave, že došlo k patovej situácii, že došlo k zablokovaniu parlamentu, lebo sa dvakrát zopakovala voľba, jej štyri kolá nepriniesli víťaza, to znamená, nikto nezískal väčšinu. Nehovorím, že koalícia, ale ani opozícia, ani koalícia. Nikto. Neboli sme schopní v tejto Národnej rade zvoliť generálneho prokurátora. Preto prišiel návrh, ktorým sa nenavrhuje zrušenie tajnej voľby, ale navrhuje sa, aby sa tajne hlasovalo v prípadoch ustanovených ústavou alebo ak sa na tom na návrh najmenej 15 poslancov bez rozpravy uznesenie Národná rada. A vidím v tomto návrhu novely riešenie tejto patovej situácie. To je všetko.
Krošlák, Ján, poslanec NR SR (2020-12-04):
Pani ministerka, ja by som chcel tiež v podobnom duchu ako kolega Šefčík, že chcem vás ubezpečiť, že náš klub stojí za vami, držíme si naše slovo a pána Čepčeka, by som chcel, aby ste vnímali trošku tak ako polovične koaličného poslanca, pretože jeho hlasovania sú tak fifty-fifty, uvidíme ešte, ako dlho. (Reakcie z pléna.) Áno, to, k tomu sa chcem práve teraz vyjadriť. Jedna vec je, že ešte uvidíme, ako dlho bude koaličným poslancom, a druhá vec, keď on tu furt rozpráva o nejakom slobodnom hlasovaní a furt sa búcha, že ústava a takéto veci, tak jemu tieto veci niekto píše, sú to dvaja ľudia, a on to iba číta. Takže tam dosť pochybujem o nejakom jeho slobodnom názore. Ďakujem. (Reakcia z pléna.)
Laurenčík, Milan, podpredseda NR SR (2022-03-18):
Ďakujem. Prosím, zaujmite miesto pre navrhovateľov. Teraz dám slovo spravodajcovi, ktorého určil navrhnutý gestorský výbor pre hospodárske záležitosti, pánovi poslancovi Radovanovi Kazdovi. Nech sa páči, pán poslanec, máte slovo.
Číž, Miroslav, podpredseda NR SR (2015-01-29):
Pán poslanec Kadúc.
Sulík, Richard, predseda NR SR (2010-12-01):
Ďakujem. Uzatváram možnosť prihlásiť sa s faktickými poznámkami. Nech sa páči.
Ďuriš Nicholsonová, Lucia, podpredsedníčka NR SR (2019-06-28):
V rozprave teraz vystúpi pán poslanec Matovič.
Suja, Miroslav, poslanec NR SR (2021-06-29):
Ďakujem za slovo, pán podpredseda. Pán poslanec Viskupič, ďakujem za tvoje vystúpenia, ale zaujala ma tam jedna veta, že dobre dosiahnuté výsledky za to, že Makó sedí. Dobre som to porozumel? A Makó sedí v Dubaji, nie v base. Lebo nerozumiem tomu, lebo ak sedí, každý pod slovom „sedí“ si myslí, že sedí v base. Tak aby sme to dali na pravú mieru. Ďakujem.
Blanár, Juraj, podpredseda NR SR (2021-07-01):
Pán poslanec Tomáš Taraba, nech sa páči.
Glváč, Martin, podpredseda NR SR (2019-10-24):
Pán poslanec Laurenčík.
Hrušovský, Pavol, podpredseda NR SR (2010-10-14):
Ďakujem pánovi ministrovi za uvedenie návrhu. Teraz poprosím pána predsedu výboru pre zdravotníctvo, pána poslanca Novotného, aby z poverenia výboru Národnú radu informoval o stanovisku výboru k predloženému návrhu vlády. Nech sa páči.
Číž, Miroslav, podpredseda NR SR (2015-06-15):
Pani poslankyňa Košútová.
Žitňanská, Lucia, poslankyňa NR SR (2014-11-10):
Ďakujem veľmi pekne. Nikto nespochybňuje legitimitu SMER-u, ktorú získal vo voľbách, ale, pán kolega, spochybňujeme spôsob vládnutia a spochybňujeme nezvládnutie moci. Však keď ste získali tých 83 hlasov v parlamente, najskôr ste sa toho trošku báli, ale potom veľmi rýchlo ste sa zorientovali v situácii a jednoducho ste to nezvládli. A, áno, prídu ďalšie voľby a ja som presvedčená, že 83 vás tu nebude. Ale ten koniec, poďme niečo spolu robiť, ten ma inšpiruje k poznámke, poďme spolu niečo robiť a dobrý začiatok by bol, keby predseda parlamentu odstúpil, a potom sa môžme začať rozprávať. Ďakujem pekne.
J. Baška, minister obrany SR: (2008-03-27):
Čo sa týka článku 2, prečo sa tam posúva termín platnosti alebo prechodu týchto kompetencií na krajské, na obvodné úrady od 1. januára 2010, je to presne rok a pol. Neviem, prečo sa tak ministerstvo vnútra rozhodlo, prečo práve ten rok a pol, ale aj v tom úvodnom slove bolo to zdôvodnené tým, že sa pripravuje komplet nový zákon o premávke na pozemných komunikáciách. Možno práve z toho pripravovaného zákona budú určité navrhované zmeny, ktoré si asi potrebuje ministerstvo vnútra najskôr doladiť v Policajnom zbore, až následne potom previesť tieto kompetencie na obvodné úrady. Toľko asi k týmto pripomienkam. Ďakujem.
Přidal, Alojz, poslanec NR SR (2015-02-10):
Pán predseda, dajte hlasovať aj o tom návrhu zákona v druhom čítaní.
Danko, Andrej, podpredseda NR SR (2024-01-26):
Poslanec Galko.
Hrnčiar, Andrej, podpredseda NR SR (2017-10-10):
Otváram rozpravu. Do rozpravy som dostal tri písomné prihlášky: za klub OĽANO pán poslanec Suchánek, za klub SaS pani poslankyňa Cigániková a posledným prihláseným písomne v rozprave je pán poslanec Eduard Heger. Nech sa páči, pán poslanec Suchánek.
Pčolinský, Peter, podpredseda NR SR (2022-10-20):
Teraz dávam slovo spoločnému spravodajcovi z výboru pre vzdelávanie, vedu, mládež a šport pánovi poslancovi Augustínovi Hambálkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Richter, Ján, minister práce, sociálnych vecí a rodiny SR (2017-05-09):
Ďakujem pekne. Avšak z dôvodu uplatňovania vysokej miery solidarity je nižšia, ako by bola k 1. januáru 2004 na základe rovnakých zásluh získaných v dôchodkovom systéme. Tento okruh poberateľov dôchodkov, tzv. starodôchodcovia, považuje predmetný stav za nespravodlivý a dlhodobo žiada o nápravu tohto stavu. Zámerom predkladanej novely zákona o sociálnom poistení je preto v súlade s programových vyhlásením vlády na roky 2016 až 2020 vyriešiť dlhodobo prezentované žiadosti starodôchodcovskej verejnosti o odstránenie pociťovanej nespravodlivosti. Z tohto dôvodu sa navrhuje opätovné určenie sumy starobného dôchodku, ktorého suma bola určená podľa zákona č. 100/1998 Z. z. o sociálnom zabezpečení, resp. zvýšenie sumy starobného dôchodku vypočítanej podľa zákona č. 121/1975 Z. z. o sociálnom zabezpečení. Cieľom nového určenia sumy starobného dôchodku je dosiahnuť stav, aby miera náhrady príjmu starodôchodcu v roku jeho priznania pred rokom 2004 bola približne rovnaká ako miera náhrady príjmu poistenca, ktorému bol priznaný starobný dôchodok 1. januára 2004. Podmienkou je získanie rovnako dlhého obdobia dôchodkového poistenia a dosiahnutie približne rovnakých zárobkov v porovnaní s priemernou mzdou v hospodárstve Slovenskej republiky. Celkový počet takto prepočítaných starobných dôchodkov sa odhaduje na 88-tisíc. Na rozdiel od starodôchodcov z obdobia rokov 1988 až 2003 starobný dôchodok, ktorého suma bola určená podľa predpisov sociálneho zabezpečenia účinných pred 1. októbrom 1988, sa nebude znovu prepočítavať, ale zvýši sa o pevnú sumu 25,50 eura. Dôvodom je absencia relevantných dát v systéme Sociálnej poisťovne. Prepočet takýchto dôchodkov by znamenal neúmernú administratívnu záťaž Sociálnej poisťovne. Počet takto zvýšených starobných dôchodkov sa odhaduje 12,9 tisíca. Celkový počet starodôchodcov, ktorým sa budú upravovať dôchodky s účinnosťou od 1. januára budúceho roku, teda predstavuje počet cca 101-tisíc. Pán predseda, ďakujem pekne, skončil som.
Laššáková, Jana, podpredsedníčka NR SR (2012-09-14):
Pán poslanec Poliačik.
Hanuliaková, Jana, poslankyňa NR SR (2024-02-09):
Ďakujem za slovo. Pán Dostál, ja len možno krátko dodám, že táto koalícia si naozaj veľmi rýchlo osvojila proces skráteného legislatívneho konania. A to, čo kritizovali u predchádzajúcej vlády pána Matoviča aj pána Eduarda Hegera, teraz doslova teda zneužívajú na presadzovanie si svojich návrhov. A ako som povedala včera, zopakujem to aj dnes a budem to asi opakovať stále, že nech idú teda príkladom. A naozaj snažte sa tie veci robiť transparentne a zodpovedne. Zatiaľ jediné, čo dokazujete, že vaším jediným cieľom naozaj bolo získať moc, a aby ste mohli presadzovať bezhlavo aj také strašné veci, aké ste schválili včera večer. A ono je naozaj veľmi zaujímavé sledovať, že čo ste rozprávali pred voľbami a to, ako sa správate a čo robíte teraz. Ďakujem.
Baláž, Vladimír, poslanec NR SR (2017-10-11):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Bugár, Béla, podpredseda NR SR (2018-12-03):
Ďakujem pekne. Otváram všeobecnú rozpravu a pýtam sa, či sa hlási niekto ústne do rozpravy. Nie. Vyhlasujem ju za skončenú a zároveň prerušujem rokovanie o tomto bode programu. Budeme pokračovať ďalším prvým čítaním o vládnom návrhu zákona o neprimeraných podmienkach v obchode s potravinami (tlač 1200). Pán minister Gajdoš, v zastúpení pani podpredsedníčky vlády a ministerky pôdohospodárstva a rozvoja vidieka môžte uviesť tento vládny návrh. Nech sa páči.
P. Hrušovský, predseda NR SR: (2005-11-09):
(Hlasovanie.) 134 prítomných, 120 za, 14 sa zdržalo. Schválili sme návrh. Ľ. Navrátilová, poslankyňa: Pani poslankyňa Klára Sárközy predniesla 27 pozmeňujúcich návrhov, a keďže sme neprijali bod č. 8 zo spoločnej správy, môžeme o nich hlasovať o všetkých spoločne.
Blanár, Juraj, podpredseda NR SR (2022-10-20):
Ďakujem, pán spravodajca. Otváram všeobecnú rozpravu, do ktorej som písomnú prihlášku neobdržal. Nech sa páči, kto má záujem sa prihlásiť ústne, môže tak urobiť teraz. Pán poslanec Boris Susko a nikto viac. Uzatváram možnosť prihlásiť sa ústne do rozpravy. Pán predseda výboru, nech sa páči, máte slovo.
Kmec, Stanislav, poslanec NR SR (2018-10-16):
Pán predsedajúci, dajte, prosím, hlasovať o bode 6 pozmeňujúceho návrhu pána poslanca Ondreja Dostála.
Blanár, Juraj, podpredseda NR SR (2021-05-13):
Pán poslanec Ľuboš Krajčír. Zapojte pána poslanca. Nech sa páči.
Zmajkovičová, Renáta, podpredsedníčka NR SR (2012-12-07):
S faktickými poznámkami jeden poslanec. Uzatváram možnosť prihlásiť sa s faktickou poznámkou. Pán poslanec Švejna.
Grendel, Gábor, podpredseda NR SR (2020-04-23):
Pani poslankyňa Halgašová.
Pavlovičová, Svetlana, poslankyňa NR SR (2014-10-14):
Týmto sme hlasovali o všetkých pozmeňujúcich návrhoch. Pán predseda, v zmysle § 84 ods. 2 zákona o rokovacom poriadku navrhujem, aby sme pristúpili k tretiemu čítaniu ihneď. Dajte, prosím, o tomto hlasovať.
M. Číž, podpredseda NR SR: (2010-03-04):
(Hlasovanie.) Prítomných 132 poslancov, za návrh 78 poslancov, proti 1 poslanec, 52 sa zdržalo, 1 nehlasoval. Konštatujem, že sme schválili návrh novely vodného zákona. Ďakujem spravodajcovi. Vážené kolegyne, kolegovia, to sú všetky zákony, o ktorých sme hlasovali, ktoré boli prerokované. Dovoľte, aby som vás ešte informoval, že Národnej rade bol doručený návrh vlády na skrátené legislatívne konanie o vládnom návrhu zákona, ktorým sa mení a dopĺňa zákon Národnej rady Slovenskej republiky č. 152/1995 Z. z. o potravinách v znení neskorších predpisov. Predseda Národnej rady zaraďuje tento bod programu na rokovanie po skončení hlasovania dnes o 17.00 hodine, teda o skrátenom návrhu na skrátené konanie s tým, že prvé čítanie by sa potom uskutočnilo v utorok, pravdepodobne po tom návrhu, ktorý je stanovený, je určený na presné prerokovanie v utorok. Ďakujem pekne. Ešte mi dovoľte, aby som členov výboru Medziparlamentnej únie poprosil, že musíme preložiť dnešné rokovanie z 12.15 hod. na 13.45 hodinu z dôvodu, že mám ešte zásadné povinnosti mimo. Pokiaľ by tento návrh nevyhovoval, tak si potom určíme iný termín pre stretnutie, dobre? Ak registrujem, že neregistrujem viacerých poslancov, tak rovno rušíme toto stretnutie s tým, že oznámime v dohľadnej dobe nový termín tohto konania. Ďakujem pekne. Vážené kolegyne, kolegovia, je 11.53 hod., pravdepodobne už nemá význam pokračovať s otvoreným návrhom. Ešte registrujem procedurálne návrhy. Takže po procedurálnych návrhoch. Najprv procedurálne návrhy, pán poslanec Halecký.
J. Ivančo, poslanec: (2009-02-04):
Chcem ešte povedať, že pokladáme zákon za isté osvieženie v celej práci ministerstva školstva, ale nedá mi nepovedať aj inú vec. A to je tá, že v súčasnosti, keď nevieme, čo bude so slovenskou ekonomikou, keď sa prehlbuje kríza a keď sami zamestnávatelia nevedia presne odhadnúť dopady budúceho vývoja, tak nedá mi nepovedať, že tento zákon je zákon do lepších časov, ako teraz idú. A myslím si, že zamestnávatelia budú mať dosť vážnych problémov so súčasnou zamestnanosťou a nebudú sa príliš chcieť venovať tvorbe novej stratégie a nejakým novým novinkám, čo sa týka... (Vystúpenie prerušené časomierou.)
Marosz, Ján, poslanec NR SR (2019-09-13):
Ďakujem za slovo. Tak treba povedať, že som rád, že sa vylepšuje situácia zákona, ktorý bol len naozaj nedávno schválený, ale v praxi prinášal veľké problémy pre ľudí, pre stanice technickej kontroly, kde namiesto toho, aby liberalizácia priniesla väčšiu dostupnosť služieb STK-čiek, tak sa stalo to, že by z tých regiónov ľudia museli vstávať v noci o jednej a robiť všelijaké čierne zoznamy, aby sa vôbec dostali na radu, resp. sa museli hlásiť aj mesiace dopredu. A táto služba namiesto toho, aby bola dostupnejšia, tak sa stala nedostupnejšou. Som rád, že vylepšujete niektoré také drobné veci, na ktoré sme aj poukazovali, že keď nejaký starý človek príde so svojou MB-čkou na STK-čku a nejaká žiarovka mu nefunguje, no tak je možné teraz podľa toho nového zákona niektoré veci aj nastavovať a opravovať aj počas tej technickej kontroly. Naďalej ale ostáva také varovanie, že táto služba bude aj naďalej nedostupná, pretože nebude dostatok technikov na staniciach technickej kontroly. Stále ostáva nad nimi nejaký ten Damoklov meč, že keď nahadzujú veci do systému, tak stačí, že sa ťuknú o jednu nulu a pomenia nejaké kilometre a okamžite čelia veľkým pokutám, ktoré môžu zásadne ich odradiť od výkonu tohto povolania. STK-čkári na to poukazujú, boria sa s tým a majú s tým veľký problém. Bolo by treba im vyjsť v ústrety. Je dobré, že predlžujete dobu odstránenia chýb z jedného mesiaca na dva mesiace, takže je tu pár, samozrejme, aj dobrých bodov. Čo je také, čo vás chcem, pán minister, poprosiť a toto by ste naozaj urobili radosť mnohým vodičom, ktorí by nemuseli si lepiť nálepky na predné sklo. Jednoducho aj v súčasnosti sú možnosti, aby policajt, keď zastaví vozidlo, overil, že či to auto prešlo technickou a emisnou kontrolou, stačí, že sa k tomu preukáže to osvedčenie a nie je potrebné kŕmiť zas nejaký, nazvime to, klientelistický biznis, ktorý je napojený na tú firmu TURČAN DELTA, ktorá nám vyrába tieto nálepky na predné sklo, hej. Takže naozaj toto je taká výzva, pán minister, skúste sa nad tým zamyslieť a zbytočne si nelepme nálepky na predné sklá, keď nemusíme, len preto, aby sme dali zarobiť nejakej konkrétnej firme. Takže budeme pozorne sledovať, ako sa to bude vyvíjať aj do druhého čítania, skúste urobiť všetko pre to, aby ste spravili túto službu staníc technickej kontroly opäť dostupnou vo všetkých regiónoch pre všetkých občanov, ale na druhej strane aby, aby sme neodrádzali zbytočnými pokutami, vyhrážkami a v podstate takou tou, takým štátnym dirigizmom a kontrolami, jednotlivých tých technikov na staniciach technickej kontroly. Za pozitívne ale považujem to, že istými opatreniami v tomto zákone sa spriebežní ten čas na STK-čkách, tak verím, že to nebude až také, také dramatické. Ďakujem pekne.
Tomáš, Erik, poslanec NR SR (2020-02-25):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
P. Paška, predseda NR SR: (2009-10-22):
(Hlasovanie.) 142 prítomných, 129 za, 11 sa zdržali, 2 nehlasovali. Návrh sme schválili.
Hirman, Karel, minister hospodárstva SR (2022-09-22):
Príjemné popoludnie. Vážený pán predsedajúci, vážené panie poslankyne, vážení páni poslanci, cieľom vládneho návrhu zákona, ktorým sa mení a dopĺňa zákon č. 251/2012 Z. z. o energetike a o zmene a doplnení niektorých zákonov v znení neskorších predpisov a ktorým sa mení a dopĺňa zákon 250/2012 Z. z. o regulácii v sieťových odvetviach v znení neskorších predpisov, je reagovať na aktuálnu vážnu krízu na veľkoobchodných trhoch s elektrinou a plynom. Veľkoobchodné ceny elektriny v období od začiatku leta 2022 skokovo narastajú v reakcii na významný nárast veľkoobchodnej ceny zemného plynu, na ktorú je cena elektriny naviazaná v dôsledku uplatňovania algoritmov a metodík veľkoobchodných trhov na báze marginálnych nákladov najdrahšej výroby elektriny, ktorou je v súčasnosti výroba zo zemného plynu. Ak by sa mala súčasná úroveň forwardových produktov premietnuť do koncových cien elektriny, znamenalo by to mnohonásobný nárast koncových cien, ktorý sa v ekonomických podmienkach Slovenskej republiky rovná cenovej nedostupnosti elektriny pre prevažnú časť obyvateľov Slovenskej republiky a tým vážnemu ohrozeniu ich života a zdravia alebo vážnym hospodárskym škodám. Návrh zákona reaguje na hroziacu cenovú nedostupnosť elektriny a plynu rozšírením konceptu stavu núdze v elektroenergetike a plynárenstve a vytvorením dostatočných legislatívnych nástrojov umožňujúcich štátu reagovať pružne a efektívne na prípadný vznik stavu núdze. Navrhujú sa tiež legislatívne úpravy, ktoré sú potrebné na to, aby ministerstvo hospodárstva Slovenskej republiky mohlo vydať všeobecný hospodársky záujem na zabezpečenie bezpečnosti, pravidelnosti, kvality a ceny dodávok elektriny pre domácnosti v Slovenskej republike a všeobecný hospodársky záujem na zabezpečenie bezpečnosti, pravidelnosti, kvality a ceny dodávok plynu pre domácnosti v Slovenskej republike z dôvodu zabránenia negatívnemu vplyvu vysokého nárastu cien elektriny a plynu na najzraniteľnejších odberateľov. Vážený pán predsedajúci, vážené panie poslankyne, vážení páni poslanci, dovoľujem si vás požiadať o podporu predloženého návrhu, vládneho návrhu zákona. Ďakujem za pozornosť.
Kremský, Peter, poslanec NR SR (2022-10-19):
Dajte, prosím, hlasovať o pozmeňujúcom návrhu poslancov Petra Kremského a Anny Zemanovej.
Pellegrini, Peter, predseda NR SR (2015-05-21):
Prezentujme sa a hlasujeme o pozmeňujúcom návrhu pána poslanca Kadúca. (Hlasovanie.) Prítomných 136 poslancov, za hlasovalo 55, proti bolo 64, zdržalo sa 17. Tento návrh sme neschválili.
Hrnčiar, Andrej, podpredseda NR SR (2017-04-07):
Pán poslanec Galko.
Danko, Andrej, predseda NR SR (2020-01-21):
Ďakujem. Vážené panie poslankyne, vážení páni poslanci, program 57. schôdze sme vyčerpali. Vzhľadom na to, že ide o poslednú schôdzu VII. volebného obdobia, vám ďakujem za štvorročnú spoluprácu a želám vám veľa šťastia v ďalšom pracovnom, ako aj osobnom živote. Rovnako ďakujem všetkým zamestnancom Kancelárie Národnej rady, ktorí neustále zabezpečovali bezproblémový chod Národnej rady. Vážení páni poslanci, vážené panie poslankyne, dovoľte mi, aby som aj ja poďakoval ako predseda Národnej rady za to, že sme prežili štyri roky niekedy v tvrdom politickom boji, ale tak ako hovorí rokovací poriadok Národnej rady Slovenskej republiky, bude pre mňa cťou, ak môžem poprosiť našich pracovníkov, aby na záver tejto schôdze predtým, ako ju vyhlásim za skončenú, zaznela štátna hymna Slovenskej republiky. Poprosím vás, aby sme sa postavili. (Štátna hymna Slovenskej republiky. Potlesk.) Vážené panie poslankyne, vážení páni poslanci, ďakujem za účasť a vyhlasujem 57. schôdzu za skončenú. Ďakujem. (Rokovanie 57. schôdze NR SR sa skončilo o 16.09 hodine.)
P. Paška, predseda NR SR: (2007-09-19):
Otváram rozpravu a máte slovo. Písomne som neobdržal prihlášku do rozpravy. Takže sa spýtam, či sa chce niekto z kolegýň a kolegov prihlásiť ústne do rozpravy. Nie. Končím možnosť prihlásiť sa do rozpravy. Nech sa páči.
Glváč, Martin, podpredseda NR SR (2018-09-13):
Pani poslankyňa Cigániková.
P. Paška, predseda NR SR: (2010-01-20):
(Hlasovanie.) 138 prítomných, 81 za, 55 proti, 2 sa zdržali. Aj tento návrh získal podporu. Podľa schváleného programu, kolegyne, kolegovia, budeme teraz pokračovať prvými čítaniami o návrhoch v skrátenom legislatívnom konaní, na prerokovanie ktorých sme vyslovili súhlas. Pán poslanec Nagy? Nie, to je omyl. Poprosím teraz pána ministra financií Jána Počiatka, aby v prvom čítaní uviedol vládny návrh zákona, ktorým sa mení zákon č. 98 o spotrebnej dani z minerálneho oleja, je to tlač 1444. Kolegyne, kolegovia, ešte raz vás upozorňujem, schválili sme program, že budeme rokovať v prvom čítaní o týchto štyroch návrhoch, potom vyhlásim prestávku jeden a pol hodiny, aby sa mohli zísť výbory, prerokovať návrhy a potom budeme pokračovať druhým a tretím čítaním. Nech sa páči, pán minister Počiatek. (Rokovanie o vládnom návrhu zákona, ktorým sa mení a dopĺňa zákon č. 98/2004 Z. z. o spotrebnej dani z minerálneho oleja v znení neskorších predpisov , tlač 1444.)
B. Bugár, podpredseda NR SR: (2003-12-04):
(Hlasovanie.) Prítomných 131 poslancov, 57 za návrh , 59 proti, 14 sa zdržali hlasovania, 1 nehlasoval. Bod č. 50 sme neschválili.
Laššáková, Jana, poslankyňa NR SR (2017-09-06):
Ďalej že za gestorský výbor sa určuje ústavnoprávny výbor s tým, aby výbory prerokovali tento návrh zákona do 30 dní a v gestorskom výbore do 32 dní od jeho prerokovania v prvom čítaní.